google/wiki40b huggingface dataset:
Brúsenie (obrábanie)

Brúsenie je technológia obrábania, pri ktorej sa materiál odoberá geometricky nedefinovateľnými reznými klinmi brúsneho kotúča, ktoré oddeľujú častice povrchových vrstiev obrobkov brúsnym zrnami uloženými v spojive, na nosnom nástroji alebo voľne. Od iných spôsobov obrábania sa odlišuje vytváraním malorozmerných nepravidelných triesok a nedefinovanou reznou hranou.

Technológia

Podstatou každej metódy brúsenia je úber brúsnym zrnom. Brúsne zrná sú chápané ako rezný nástroj, ktorý má náhodnú geometriu a orientáciu. Pri brúsení sa materiál odoberá z obrobku tvrdými brúsnymi zrnami brusiva brúsiaceho kotúča, kameňa, alebo segmentu. Proces brúsenia prebieha za špecifických podmienok – brúsenie vytvára intenzívnu plastickú deformáciu v orezávanej vrstve, dochádza k vysokej intenzite trenia za vyvoja značného množstvo tepla. Vysoká lokálna teplota môže spôsobiť prehriatie materiálu, prípadne jeho roztavenie. Brúsiť je preto možné iba materiál, ktorý takéto zaťaženie znesie.
Murtin-et-Bogny

Poloha

Obec má rozlohu 7,11 km². Najvyšší bod je položený 241 m n. m. a najnižší bod 155 m n. m.

Obyvateľstvo

Počet obyvateľov obce je 182 obyvateľov (2009).
Graf vývoja obyvateľstva:
Zdroje: INSEE
Kazuhide Uekusa

Kariéra

V roku 1979 nastúpil na univerzitu v Tokiu a vyštudoval ekonómiu. Po jej absolvovaní v marci 1983 nastúpil Uekusa nasledujúci mesiac do Výskumného ústavu Nomura. V júli 1985 získal postavenie vedeckého pracovníka v Ústave fiškálnej a monetárnej politiky na Ministerstve financií. V júni 1991 sa stal odborným asistentom ústavu pre výskum hospodárstva na univerzite v Kjóte, v októbri 1993 čestným členom Hooverovho inštitútu pri Stanfordovej univerzite.
Senior ekonómom spoločnosti Nomura Research Institute sa stal v apríli 2002. Od apríla 2003 je profesorom na postgraduálnej škole v Waseda University. Potom založil Three-Nations Research Institute, a 1. apríla 2005 sa stal predsedom spoločnosti. V apríli 2006 vrátil k akademickej kariére ako hosťujúci profesor na Univerzite Nagoya.
Guéhenno

Poloha

Obec má rozlohu 23,33 km². Najvyšší bod je položený 155 m n. m. a najnižší bod 58 m n. m.

Obyvateľstvo

Počet obyvateľov obce je 809 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loupfougères

Poloha

Obec má rozlohu 18,76 km². Najvyšší bod je položený 299 m n. m. a najnižší bod 154 m n. m.

Obyvateľstvo

Počet obyvateľov obce je 430 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Podsvetie (mytológia)

Grécka mytológia

Podľa gréckej mytológie vstup do podsvetia stráži Kerberos – ohnivý pes s troma hlavami. Má zabrániť dušiam mŕtvych aby sa vrátili do normálneho sveta a živým aby vstúpili do ríše mŕtvych. Od sveta živých oddeľuje podsvetie 5 riek : všetko zmrazujúca rieka Styx, rieka nárekov Acherón, rieka zármutkov Kókýtos, ohnivá rieka Pyriflegethón a temná Léthé, ktorej vody dávajú zabudnúť na všetko pozemské. Cez rieku Styx preváža duše prevozník Charón, ale len za poplatok.
Vládcom podsvetia je Hádes, jeden z troch najvyšších gréckych bohov. Za manželku si zobral (uniesol) Persefonu, ktorá tam však nie je celý rok.

Hádov palác sa nachádza v časti podsvetia zvanej Erebos. V paláci sa nachádza Persefonina záhrada.
Duše putujú cez súd, kde ich súdia traja Hádovi synovia. Väčšina duší končí na Asfodelových poliach, ktoré sú neuveriteľne rozsiahle. Duše tu blúdia ako duchovia. Keď sa trojica sudcov zhodne, že duša daného človeka v živote konala dobro, putuje na Elyzejské polia, ktoré sú gréckou podobou raja. Odtiaľ sa duša dostať na späť zem a prežiť tam ďalší život. Ak sa rozhodne ožiť trikrát a trikrát bude posúdená ako dobrá, nakoniec sa odoberie na Ostrovy blažených. Ak však počas života daný človek konal zlo, jeho duša je odoslaná na pole trestu alebo do Tartaru. Tam ju čaká neuveriteľne vynaliezavé mučenie, pričom najväčším hriešnikom Hádes osobne vymyslí (nesplniteľný) trest. Príkladom je Sizyfos, ktorému bola pridelená úloha kotúľať do kopca balvan, ktorý sa pred vrcholom vždy zrúti späť.

Egyptská mytológia

Smrť bola významným prvkom egyptského náboženstva. Egyptská predstava podsvetia bola predstavou sveta, kde je všetko väčšie, to znamená obilie je väčšie, zem úrodnejšia a podobne. Na druhú stranu potom boli "levy zubatejšie"; väčšia bola ako pozitívna tak negatívna stránka života.
Vládca podsvetia je Usir, ktorému pomáha nižší boh smrti Anup. Aj v tomto svete mohol človek zomrieť, čo potom bola definitívna smrť. Aby sa dostal na onen svet, musel spĺňať nielen predpoklad nezničeného tela, ale jeho duša nesmela cestou zablúdiť. Za týmto účelom boli do hrobov umiestňované tzv. Knihy mŕtvych, ktoré poskytovali mŕtvemu návod, ako sa dostať na súd. Táto predstava pochádza však až z neskoršej doby. Duša sa dostala do miestnosti, kde Anup položil jej srdce na váhy a na druhú misku váh pierko pravdy bohyne Maat. Srdce reprezentovalo etický kódex Egypta; ak bolo ľahšie ako pero, dostala sa duša do podsvetia. Ak bolo ťažšie, zožrala ho Amemait (Požieračka duší). Pri vážení bolo prítomných 42 bohov a každý z nich položil jednu otázku; pravdivosť odpovede ukazovalo vychýlenie váh.
Národná banka Slovenska

Národná banka Slovenska (NBS) je centrálnou bankou Slovenska. Vznikla 1. januára 1993 na základe zákona Národnej rady Slovenskej republiky č. 566/1992 Zb. o Národnej banke Slovenska, ktorý určuje jej postavenie, funkcie a úlohy. Je nezávislou ustanovizňou, ktorej základnou funkciou je udržiavanie cenovej stability. Vykonáva tiež dohľad nad finančným trhom a iné činnosti.
Sídli v Bratislave a má tiež osem regionálnych pobočiek. Má nadriadené postavenie nad ostatnými bankami, je to tzv. „banka bánk“ (tiež „emisná banka“ či „ceduľová banka“).

Organizácia

Národnú banku Slovenska zastupuje navonok jej guvernér, od 1. júna 2019 Peter Kažimír. Najvyšším riadiacim orgánom Národnej banky Slovenska je Banková rada Národnej banky Slovenska. Banková rada má šesť členov. Členmi bankovej rady sú guvernér, dvaja viceguvernéri a traja ďalší členovia. Guvernéra a viceguvernérov vymenúva a odvoláva prezident Slovenskej republiky na návrh vlády schválený Národnou radou Slovenskej republiky. Troch ďalších členov bankovej rady vymenúva a odvoláva vláda na návrh guvernéra Národnej banky Slovenska.
Zdeno Sychra

Piesňová tvorba

Naspieval viac ako 200 piesní.
Grendelbruch

Poloha

Obec má rozlohu 14,63 km². Najvyšší bod je položený 1 031 m n. m. a najnižší bod 399 m n. m.

Obyvateľstvo

Počet obyvateľov obce je 1 249 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charles Gordon Fullerton

Mladosť a výcvik

Po základnej a strednej škole nasledovalo vysokoškolské štúdium. Na kalifornskom technologickom inštitúte (California Institute of Technology) ukončil štúdium v roku 1967 s diplomom strojného inžiniera. Potom absolvoval letecký výcvik na základni Edwards Air Force Base (USAF, Aerospace Research Pilot School, Edwards AFB). V roku 1966 bol vybraný pre program MOL a v roku 1969 sa dostal do siedmej skupiny amerických kozmonautov v NASA. V tom čase už podplukovník amerického vojenského letectva Charles Fullerton bol ženatý (manželka Marie Jeannete) a mal dve deti, dcéru Molly a syna Andrewa.

Po letoch

V rôznych riadiacich funkciách zotrval až do roku 2007 v NASA v Houstone, a na základni Edwards.
Kostol Najsvätejšej Trojice (Rybník)

Architektúra kostola

Rímskokatolícky kostol Najsvätejšej Trojice je jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z rokov 1767-1771. Stojí na mieste staršej gotickej stavby. Interiér je zaklenutý pruskou klenbou. Nachádza sa tu mramorový rokokový oltár z roku 1805. Oltárny obraz je dielom Eduarda Töröka z Vacova z roku 1890. Bočné oltáre sú neskorobarokové z roku 1772. Z tohto obdobia pochádza aj krstiteľnica. Kazateľnica je rokoková. Organ je jednomanuálový od firmy Rieger Krnov z roku 1927. Kostol má hladké fasády, okná sú segmentovo ukončené. Veža je členená pilastrami, ukončená je terčíkovou rímsou s hodinami a ihlancovou helmicou. Hodiny sú z roku 1928, pochádzajú od známeho hodinárskeho majstra Massányho z Nitry.
Narkotikum

Narkotikum je látka so sedatívnym, hypnotickým a analgetickým účinkom. Narkotiká sa rozdeľujú na prírodné látky, napríklad opiáty (morfium) alebo marihuana, hašiš, semisyntetické látky, zväčša deriváty morfínu a syntetické látky (metamfetamín). Pri dlhodobom podávaní vzniká návyk, ktorý môže viesť k narkománii. Menej toxické narkotiká sa v medicíne používajú ako anestetikum.
Chmeľová

Obecné symboly

Symboly obce sú zapísané v Heraldickom registri Slovenskej republiky.
Nový všeobecný katalóg

Nový všeobecný katalóg (angl. New General Catalogue, skrátene NGC) je najznámejší astronomický katalóg objektov hlbokého vesmíru v amatérskej astronómii. Obsahuje 7 840 objektov známych ako NGC objekty. NGC je jedným z najväčších všeobecných katalógov, pretože obsahuje všetky typy objektov hlbokého vesmíru a nie je špecializovaný napríklad iba na galaxie.
Katalóg bol zostavený v 80. rokoch 19. storočia J. L. E. Dreyerom s použitím pozorovaní najmä od Williama Herschela a potom sa rozdelil do dvoch Index katalógov (IC I a IC II) pridaním takmer 5000 objektov.
Objekty na južnej oblohe sú horšie skatalogizované, avšak mnoho z nich bolo pozorovaných Johnom Herschelom. NGC obsahoval mnoho chýb, ktoré boli z časti odstránené v revidovanej verzii RNGC (angl. Revised New General Catalogue) od Jacka W. Sulentica a Williama G. Tiffta z 1973. Nakoniec v NGC2000.0 od Rogera W. Sinotta z 1988.
Železničná trať Čerčany – Světlá nad Sázavou

Dejiny

Na trati sa začala prevádzka v roku 1901, dokončená bola potom v roku 1903. Išlo o dva nadväzujúce projekty: najprv trať Kolín – Rataje nad Sázavou – Čerčany (– Benešov) s odbočkou do Kácova, potom nadväzujúca trať z Kácova do Světlej nad Sázavou. Dodnes je na trati zachované trojaké staničenie (kilometrické údaje s tromi rôznymi počiatkami, pozri priebeh trate).

Vozidlá

Prevádzka osobnej dopravy je zaisťované pravidelne motorovými vozidlami radu 809, 810 a motorovými jednotkami Regionova; cez víkendy premáva niekoľko spojov ako klasické súpravy vedené lokomotívou 749. Pre svoj malebný charakter a turistický potenciál je trať obľúbeným úsekom pre konanie historických jázd s parnými lokomotívami, historickými motorovými rušňami (napr. 720) a motorovými vozidlami (najmä 830, 831 a 801).
Saramon (obec)

Poloha

Obec má rozlohu 13,03 km². Najvyšší bod je položený 266 m n. m. a najnižší bod 166 m n. m.

Obyvateľstvo

Počet obyvateľov obce je 840 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ara modrokrká

Výskyt

Vyskytuje sa len na malom území na severe štátu Bolívia v Južnej Amerike.

Špecifiká

Dorastá do dĺžky 85 cm a do hmotnosti 800 gramov. Donedávna bola považovaná za poddruh ary modro-žltej (Ara ararauna), od ktorej sa však odlišuje hrubším farebným golierom ktorý je k tomu tmavo modrý, kým u ary modro-žltej je čierny.

Ohrozenie

Len nedávno bola zistená veľkosť populácie, v súčasnosti predstavuje asi 73 – 85 pohlavne dospelých vtákov, čo z neho robí najvzácnejší druh veľkého papagája ktorý sa ešte vyskytuje v prírode. Vzácnejšia je len ara sivomodrá (Cyanopsitta spixii), ktorá dnes prežíva len v zajatí. Napriek tomu sa však ara modrokrká dosť často chová, pomerne bežná je aj v súkromných chovoch. Jej cena pritom nie je ani tak vysoká, rozhodne nie ako pri are hyacintovej (Anodorhynchus hyacinthinus), mladý pár stojí okolo 4 800 €.
The Georgia Satellites

História

Skupina bola založená v roku 1980 ako skupina Keith and the Satellites Danom Bairdom spolu so sólovým gitaristom Rickom Richardsom, basgitarom Keithom Christopherom (pôvodne zo skupiny The Brains) a bubeníkom Davidom Michaelsonom.
Krátky album s názvom Keep the Faith bol skomponovaný v roku 1985 a obsahuje šesť skladieb. V tomto albume hrá Dave Hewitt na basgitaru a Randy Richards na bicie.
Najúspešnejšími skladbami prvého albumu s názvom Georgia Satellites boli „Keep Your Hands to Yourself“, „Battleship Chains“, „Can't Stand the Pain“ a „Railroad Steel“.
San Maríno

Hospodárstvo

Turistika tvorí v San Maríne 62,24% HDP. V roku 1997 navštívilo San Maríno viac ako 3,3 milióna turistov. Poľnohospodárstvo nemá veľký význam. Pestuje sa obilie, vínna réva a olivy, vyrábajú sa syry, rozšírený je chov kôz. Tradičná je výroba keramiky, textilný priemysel - výroba vlny a trikotáže, ďalej papier, sklo. Vydáva cenné zberateľské známky a mince.
Mazeley

Poloha

Obec má rozlohu 10,39 km². Najvyšší bod je položený 415 m n. m. a najnižší bod 320 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cuq (Tarn)

Polohopis

Cuq má rozlohu 14,99 km². Najvyšší bod je položený 322 m n. m. a najnižší bod 152 m n. m.

Obyvateľstvo

Cuq má 478 obyvateľov (2009).
Graf vývoja obyvateľstva:
Zdroje: INSEE
Karboxylová skupina

Karboxylová skupina je chemicky naviazaná skupina uhlíka, dvoch atómov kyslíka a jedného atómu vodíka. Skrátene sa označuje buď ako CO₂H alebo COOH. V každej karboxylovej skupine je atóm uhlíka naviazaný na atóm kyslíka dvojitou väzbou (karbonylová skupina) a jednoduchou väzbou na OH skupinu (hydroxylová skupina).
Kyslosť karboxylovej skupiny je spôsobená vodíkovým atómom, ktorý vo vodnom roztoku ľahko disociuje, čím na jednej strane vzniká H₃O⁺ a na strane druhej COO⁻.
Obrázok vpravo znázorňuje väzbu COOH skupiny na atóm alebo skupinu atómov R. Ak R zastupuje napríklad vodík H, HCOOH je vzorec pre kyselinu mravčiu, ak R zastupuje skupinu CH3, CH3COOH je vzorec pre kyselinu octovú, atď.
V prípade, ak karboxylová skupina nie je naviazaná na žiadny atóm alebo skupinu atómov, hovoríme o karboxylovom radikáli (•COOH).
La Gripperie-Saint-Symphorien

Poloha

Obec má rozlohu 18,16 km². Najvyšší bod je položený 39 m n. m. a najnižší bod 2 m n. m.

Obyvateľstvo

Počet obyvateľov obce je 507 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škoda Felicia

História

Po vstúpení koncernu Volkswagen do automobilky Škoda v roku 1991 bola prvým krokom koncernu modernizácia pohonnej jednotky Favorita tak, aby dokázal splniť emisné normy západných krajín. V roku 1994 automobilka pripravila zásadnejšiu modernizáciu Favorita, ktorá však dostala novšiu, modernejšiu karosériu so zaoblenými hranami a nový názov Felicia. Prvým dostupným modelom bol hatchback Škoda Felicia, ktorý na začiatku predaja používal motory identické s motormi používanými vo Favorite, teda celohliníkový motor so zdvihovým objemom 1 289 cm³ a jednobodovou vstrekovacou jednotkou Bosch Mono Motronic. Na výber boli 1,3litrový 40 kW agregát 781.135 pod označením Škoda Felicia LX, prípadne GLX, alebo 1,3litrový 50 kW agregát 781.136 pod označením Škoda Felicia LXi, pripadne GLXi. O rok neskôr sa do Felicii začal montovať koncernový motor 1,6 55 kW a naftový motor 1,9 47 kW. Takisto v roku 1995 bola predstavená Škoda Felicia Combi vybudovaná na báze modelu Škoda Forman. Išlo o karosériu combi vzniknutú predĺžením hatchbacku o 350 milimetrov. Pri modernizácii v roku 1998 boli oba pôvodné agregáty prebrané z Favorita modernizované a namiesto jednobodového vstrekovania dostali viacbodové vstrekovanie MPi. Škoda Felicia bola prvé auto tejto automobilky, kde bolo možné montovať ABS, pričom v niektorých výbavách bolo ABS v štandardnej výbave.

Motor

Pri uvedení na trh boli k dispozícii iba dva benzínové motory pôvodne montované v modeli Škoda Favorit, ktoré boli bezo zmien prebrané. Prípravu zmesi teda obstarávala vstrekovacia jednotka Bosch Mono Motronic. Pre vývoz do Ruska boli niekedy Felicie kvôli zníženiu výrobných nákladov osadzované karburátormi, ako pôvodne oveľa staršie Favority. Motory boli v dvoch výkonových variantoch 40 a 50 kW:

Prevodovka

Prevodovky vo všetkých Feliciach boli 5-stupňové manuálne, plne synchronizované, ale odlišovali sa odstupňovaním a stálym prevodom diferenciálu, podľa toho, ktorým motorom bol automobil osadený.

Akčné modely

Po zavedení modelu Škoda Fabia do výroby bolo potrebné zvýšiť predajnosť vtedy už starnúcej Felicie. Automobilka to dosiahla zavedením akčných modelov s rozšírenou základnou výbavou o niektoré nadštandardné prvky, ako napríklad ABS, airbagy, posilovač riadenia, kožený volant, klimatizáciu, hliníkové kolesá, elektricky sťahovateľné okná a podobne. Felicia ponúkala akčné modely Sport line (zvýšený výkon pomocou športového filtra), Mystery, Pacific, Family, Magic, Safe line (4 airbagy), Space line (množstvo ukladacích priestorov, len Combi), Color line (farebný interiér),Laurin & Klement, Blue sky, Friend, All safe, Nigari, Exclusive, Conte, Sound, special, Tipi, Tipi2, Bonne niut, Morzine, Ste maxime, Mangas, bergamote, Arcane, Comfort, Grand Air, Pack, Palomino, Yellix, Genuea, Lato, Active, Kliff, Samba, Milena, Tango 2,Twist, Trend, Saga, Gemini, Bohemia, Moravia, Popular, Classic,
Color line,Atlanta, Safe line, Space line, Excellente, X-line, Pacific, Country, Trumf a svoju kariéru roku 2001 zakončila poslednou limitovanou edíciou Magic II“
Écorches

Poloha

Obec má rozlohu 9,71 km². Najvyšší bod je položený 269 m n. m. a najnižší bod 102 m n. m.

Obyvateľstvo

Počet obyvateľov obce je 90 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Imandra

Imandra (rus. Имандра) je jazero v Murmanskej oblasti v severozápadnom Rusku. Rozkladá sa v juhozápadnej časti polostrova Kola, v ruskej časti Laponska. Nachádza sa v severojužnej ľadovcovo-tektonickej kotline v horskej časti polostrova. Má rozlohu 876 km² a je najväčšou vodnou plochou Murmanskej oblasti. Dosahuje maximálnu hĺbku 67 m a má objem 11,2 km³. Leží v nadmorskej výške 128 m.

Ostrovy

Nachádza sa tu viac ako 140 ostrovov, najväčší Erm s rozlohou 26 km².

Vodný režim

Do jazera sa vlieva približne 20 riek. Na západnom brehu napr. Pirenga a Monče, ktoré tvorí zložité jazero-riečne systémy. Ďalšie prítoky sú napr. Belaja dlhá asi 30 km a pritekajúca z jazera Velký Vudjavr alebo rieka Peča pritekajúca z Pečozera. Z Iokostravské Imandry odteká rieka Niva, ktorá tečie do Bieleho mora. Zdroj vody je snehový a dažďový. Najvyššiu úroveň dosahuje hladina na konci júna, najnižšia je v apríli, zamŕza v novembri a rozmŕza v máji. Jazero je búrlivé, náhle vznikajú severné a južné poryvy vetru a spôsobujú silné vlnenie. Voda v jazere sa vyznačuje veľkou priezračnosťou až do hĺbky 11 m.

Využitie

Súčasnú podobu má jazero od roku 1952, keď tu bola postavená hydroelektráreň (Vodná elektráreň Niva I, Нива ГЭС-1) na rieke Niva. Imandra sa stala vodnou nádržou, ktorá dlhodobo reguluje stav vody. Rozloha sa zväčšila z 812 km² na 876 km² a rozsah kolísania úrovne hladiny vzrástol z 95 až 109 cm na 200 až 205 cm. Používa sa tiež na splavovanie dreva a zásobovanie vodou.

Flóra a fauna

Jazero je bohaté na ryby, rybolov je tu veľmi rozšírený. Na západ od Imandry v pohoriach Mončetundra a Čunatundra sa rozkladá Laponská prírodná rezervácia.

Osídlenie pobrežia

Juhovýchodne od jazera sa nachádza železničná trať Petrohrad-Murmansk. Na severozápadnom brehu Imandry v zátoke Mončeguba (Мончегуба) leží mesto Mončegorsk.
Martrois

Poloha

Obec má rozlohu 7,59 km². Najvyšší bod je položený 547 m n. m. a najnižší bod 352 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chenebier

Poloha

Obec má rozlohu 9,05 km². Najvyšší bod je položený 472 m n. m. a najnižší bod 346 m n. m.

Obyvateľstvo

Počet obyvateľov obce je 696 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Reese Hoffa

Osaka 2007

Na Majstrovstvách sveta 2007 v Osake vyhral na titul majstra sveta výkonom 22,04 m. Druhý tiež Američan Adam Nelson vrhol 21,61 m, čo bolo jeho vtedajšie sezónové maximum.

Londýn 2012

Na Letných olympijských hrách 2012 v Londýne skončil na treťom mieste výkonom 21,27 cm. Pred štvrtým Američanom Christianom Cantwellom mal náskok 8 cm, no za druhým Nemcom Davidom Storlom zaostal o 59 cm a za prvým Poliakom Tomaszom Majewskim o 62 cm.
Oxoglutarátdehydrogenáza

Oxoglutarátdehydrogenáza je enzýmatický komplex, ktorá katalyzuje jeden krok Krebsovho cyklu. V dôsledku jeho činnosti sa oxoglutarát (α-ketoglutarát) mení na sukcinyl-CoA a oxid uhličitý.
Rýchla električka v Kryvom Rihu

Rýchla električka v Kryvom Rihu (po ukrajinsky: Криворізький швидкісний трамвай – Kryvorizkyj švidkisnyj tramvaj) je čiastočne podpovrchový systém ľahkej železnice v ukrajinskom meste Kryvyj Rih.
Systém sa skladá z dvoch liniek, ktoré sú v prevádzke na jednej trati s jednou odbočkou, väčšina trasy liniek je spoločná. Prevádzkovateľom systému je mesto. Z celkovej dĺžky tratí 17,7 km je 6,8 km so štyrmi stanicami založených v tuneli.
Vozňový park tvoria električkové vozidlá českej výroby typu Tatra T3 a sovietskej typu KTM-11/11T. Trať má rozchod 1 520 mm, v budúcnosti sa plánuje zaobstaranie vlakov bežných v rýchlodrážnych prevádzkach.
Rozpočtová organizácia

Rozpočtová organizácia je právnická osoba (štátu, obce alebo vyššieho územného celku), ktorá je svojimi príjmami a výdavkami zapojená na štátny rozpočet, rozpočet obce alebo na rozpočet vyššieho územného celku. Hospodári samostatne podľa schváleného rozpočtu s prostriedkami, ktoré jej určí zriaďovateľ v rámci svojho rozpočtu. Rozpočtové organizácie sú (okrem istej výnimky) všetky štátne orgány. Odlišná je príspevková organizácia.
Rozpočtová organizácia je jeden zo subjektov verejnej správy a je teda napríklad zapísaná v registri organizácií vedenom Štatistickým úradom Slovenskej republiky.

Zriadenie

Rozpočtovú organizáciu  možno zriadiť buď zákonom alebo rozhodnutím zriaďovateľa. Zriaďovateľom je ústredný orgán štátnej správy, obec alebo vyšší územný celok; zriaďovateľom ústredného orgánu štátnej správy je ministerstvo financií. Zriaďovateľ vydá o zriadení rozpočtovej organizácie tzv. zriaďovaciu listinu.

Hospodárenie

Rozpočtová organizácia hospodári s rozpočtovými prostriedkami a s prostriedkami prijatými od iných subjektov. Rozpočtová organizácia zostavuje svoj rozpočet príjmov a výdavkov. Vzájomné započítanie príjmov a výdavkov je v rozpočtovej organizácii prípustné, ak ide o dodatočnú úhradu predtým vynaložených výdavkov v tom istom rozpočtovom roku, ktorou iný subjekt refunduje rozpočtovej organizácii výdavky, ktoré za neho zaplatila. Rozpočtová organizácia sústreďuje všetky príjmy svojho rozpočtu s výnimkou príjmov uvedených v odseku 3 na svojom príjmovom rozpočtovom účte a realizuje všetky svoje výdavky zo svojho výdavkového rozpočtového účtu.
Rozpočtová organizácia poskytuje svoje výkony v zásade odplatne, ale medzi sebou si rozpočtové organizácie obyčajne výkony poskytujú bezplatne.
Rozpočtové organizácie vedú účtovníctvo, zostavujú a predkladajú účtovnú závierku.
Poiseul-la-Grange

Poloha

Obec má rozlohu 22,89 km². Najvyšší bod je položený 506 m n. m. a najnižší bod 370 m n. m.

Obyvateľstvo

Počet obyvateľov obce je 65 (2011).
Nasledujúci graf zobrazuje vývoj počtu obyvateľov v obci.
Zdroje: INSEE